 

**בבית הדין הצבאי המחוזי**

**במחוז שיפוטי מטכ"ל**

**בפני השופט: אל"ם רונן שור**

**בעניין: התובע הצבאי (ע"י ב"כ, סרן עמית שרמן)**

**נגד**

**הנאשם:X/XXX רב"ט ג' ס' (ע"י ב"כ, עו"ד רוני קרדונר)**

**הכרעת - דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו XXX מיום 01.03.2021 ועד יום 23.04.2022 למשך 419 ימים, בהתאם לכתב האישום המתוקן ולפרטים הנוספים.

1. **ניתנה היום, י"א באייר התשפ"ג, 02.05.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**שופט**

**גזר - דין**

**החייל הורשע על פי הודאתו בעבירה של התנהגות מבישה, בגין כך שנעדר מיחידתו במשך 419 ימים עד להתייצבותו.**

החייל שובץ תחילה חזרה ביחידתו, לאחר הצטרפותו להליך השילוב במסלול הרגיל, ובהמשך הועבר למסלול השילוב המקיף ולמרבה השמחה אף שובץ ביחידה קרובה לביתו ומתאימה לצרכיו. כפי שלמדנו במהלך ההליך, החייל עלה על דרך הישר, ביצע עבודתו בצורה טובה, נוצרה כימיה טובה עם המפקד, רס"ן ר' ב' ש', שידע להבין לצרכיו של החייל ו"לתפור" חליפה מתאימה עבורו ביחס לשעות העבודה בבסיס ולתנאי השירות. בסופו של יום, השילוב בין רצונו של החייל לבצע שירות תקין לבין הליווי שזכה ממפקדו, וכן הסיוע והמעטפת שניתנה לו על ידי מדור שילוב ועל ידי בית הדין המשלב, אפשרו לחייל להשלים את הליך השילוב בצורה תקינה.

בפני החייל עומד פרק זמן נוסף של שירות צבאי, והתקווה היא שיסיימו בצורה טובה, ובמידת הצורך יימשך המעקב והליווי הטוב של הסגל הפיקודי.

מכל מקום, אני מאחל לחייל בהצלחה בהמשך הדרך הצבאית וגם לאחר מכן באזרחות. מטבע הדברים, מצאתי לכבד את הסדר הטיעון.

**על החייל נגזר עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו - 1955.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקד החייל.**

**העתק יועבר גם לעו"ס בית הדין המשלב (**[meshalev.tali@gmail.com](mailto:meshalev.tali@gmail.com)**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

1. **זכות ערעור כחוק.**
2. **ניתן היום, י"א באייר התשפ"ג, 02.05.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

שופט

**נערך על ידי: א.ג**

**בתאריך: 31.05.2023**

**חתימת המגיה: שיר בן ארמון**